
Introducere


Teoria moderna a portofoliului a fost cladita pe parcursul a aproximativ 50 de ani. Totul a inceput in anul 1952 cand Harry Markowitz (laureat al premiului Nobel in economie-1990) a pus bazele acestei teorii prin articolul sau „Selectarea Portofoliului” (1952). Harry Markowitz a fost cel care a pus in lumina faptul cum investitorii ar trebui sa opereze in bursele de valori. Principiul sau a fost simplu expus intr-o formulare matematica eleganta: cu cat este mai mare riscul titlurilor, cu atat este mai mare randamentul cerut de investitori. Cu alte cuvinte, investitorii sunt dispusi sa accepte risc in piata doar in schimbul unei prime de risc compensatoare.


Harry Markowiz a imbinat teoria sa cu una din principalele teorii economice (teoria utilitatii economice). O presupunere foarte puternica de la care se pleaca este ca investitorii sunt aversi la risc. 


Teoria lui Markowitz a fost admirata si studiata de catre William Sharpe (un alt laureat al premiului Nobel pentru economie-1990). Meritul sau este ca a realizat un model mult mai usor de aplicat in practica (incluzand mai putine calcule si evitand teoria utilitatii care este dificil de aplicat). Sharpe include in faimosul model (Capital Asset Pricing Model) aceeasi ipoteza, respectiv faptul ca investitorii sunt aversi la risc. Numeroase teste empirice au demostrat ca exista o relatie directa risc-randament. Formula generala a modelului este:

- randamentul anticipat al titlului i;

- randamentul unui titlu cu risc zero (titluri de trezorerie de regula);

- masura a riscului pietei;

- randamentul anticipat al portofoliului de piata.


Faptul ca investitorii sunt aversi catre risc are foarte mult sens din punct de vedere economic. Intr-adevar este foarte rezonabil sa spunem ca investitorii vor fi dispusi sa isi asume un risc mai mare doar daca sunt stimulati si aceasta stimulare trebuie sa provina dintr-un castig anticipat mai mare. Este chiar uman sa afirmam ca indivizii, in conditiile in care credem despre ei ca sunt rationali, sunt dispusi sa riste doar daca vad o compensatie in schimbul acestui risc. Altfel, de ce ar risca?


Deci teoria moderna a portofoliului are o presupunere foarte puternica si foarte greu de contrazis. Cu toate acestea viata practica a pietelor de capital a ridicat o intrebare: cat de mult putem confirma aceasta presupunere?


Cum se comporta in realitate investitorii individuali in piata?


Multe studii empirice au aratat ca de multe ori in practica, investitorii tind sa actioneze mai degraba irational. Acest comportament face obiectul de studiu al celei mai noi orientari in teoria financiara, respectiv scoala financiara psihologica si comportamentala. Aceasta scoala incearca sa gaseasca raspuns la intrebarea: sunt intr-adevar investitorii individuali aversi catre risc? Si daca nu, ce ii determine sa se comporte irational?


Deoarece a doua intrebare nu poate fi foarte usor elucidata, vom prezenta cateva fapte care arata ca investitorii tind sa se comporte irational in procesul de investitie.


Astfel, Joseph Dancy de la LSGY Technology Venture Fund arata intr-un articol („Cea mai mare parte a sfaturilor financiare sunt irelevante”) ca investitorii tind sa aloce in mod gresit capitalul lor. Investitorii individuali ar accepta mai degraba o probabilitate mare a unei pierderi mici (ca de exemplu intr-o loterie) decat o sansa redusa a unei pierderi mari a unei investitii in actiuni-cu toate ca datele arata ca pe termen lung actiunile ofera randamente mult mai atractive. Profesorul John Campbell de la Harvard University afirma ca, daca luam in consideratie gandirea traditionala despre procesul investitional, „investitorii ar trebui sa isi investeasca toata avutia in actiuni si sa imprumute considerabil pentru a investi mai mult. Totusi putini actioneaza astfel.” In acest caz, specialistii si-au pus o alta intrebare: Sunt actiunile mai riscante decat loteria?


Este interesant de spus ca circa 75% din gospodariile din Marea Britanie si 50% din cele din Statele Unite nu detin nici un portofoliu de stocuri. In acelasi timp, un important segment al acestor populatii investeste in mod constant in loteriile organizate de catre stat. „Gandirea conventionala spune ca acest lucru este irational. Daca esti asa de avers catre risc incat eviti actiunile, nu ar trebui sa joci la loterie. Si daca esti destul de tolerant catre risc incat sa joci la loterie, atunci nu ar trebui sa eviti actiunile”, noteaza Investor’s Chronicle.


Este acesta un comportament rational? Andrew Ang de la Universitatea Columbia (S.U.A.) a realizat recent un studiu asupra acestei probleme si a sugerat ca ceea ce determina comportamentul irational este o masura a aversiunii catre dezamagire - masura in care oamenii simt mai multa suferinta dintr-o anumita pierdere decat placerea unui castig egal cu aceeasi valoare monetara ca si pierderea. Multi indivizi presupun in mod logic ca pierderea si castigul sunt psihologic „simetrice” – dar in realitate studiile au aratat ca pierderea este de trei ori mai dureroasa decat placerea adusa de un castig. Deci, comportamentul logic, tinzand sa evite pierderea, ar evita acele situatii in care pierderile ar putea fi substantiale – cum este cazul burselor de valori. Andrew Ang afirma ca „numai asta poate explica de ce indivizii cumpara bilete de loterie si evita actiunile. Acest lucru, spre deosebire de aversiunea catre risk in termeni traditionali, face distinctie intre un pariu cu o mica probabilitate a unei pierderi mari (cazul investitiei in titluri) si  un pariu cu mari sanse de pierdere mica”. Aversiunea catre dezamagire explica de asemenea de ce indivizii investesc fractiuni mici ale avutiei lor in actiuni, chiar si in conditiile in care este de asteptat ca acestea sa depaseasca alte active financiare pe termen lung. 


Cocnluzii


Lumea academica din sfera financiara pare sa fi gasit raspuns la aceasta dilema legata de comportamentul investitorilor individuali. Exista asadar cauze de natura psihologica care muta comportamentul rational al investitorului din termenii traditionali prezentati de literatura financiara in noi coordonate. Aceasta schimbare este deosebit de importanta si poate sta la baza unei noi teorii a pietelor de capital putin modificata de catre cea studiata deja. Trebuie spus ca exista deja studii care analizeaza modul in care investitorii opereaza in diferite luni ale anului, in diferite zile ale saptamanii si chiar in interiorul unei zile (aceste studii sunt denumite studii de evenimente - „event studies”).


Cert este ca scoala financiara comportamentala castiga teren in cercetarea finaciara. Si motivul este faptul ca literatura traditionala, desi cuprinde modele si/sau dezvoltari ale unor modele perfect logice, nu poate surprinde toate aspectele procesului investitional, in special acele elemente de natura comportamental-psihologica.

